
Je li zabranjeno trošiti vodu više nego što je potrebno?


* 
* 
* 
* 
* 
* 
* 

 
Je li zabranjeno trošiti vodu više nego što je potrebno?

Zabranjeno je prekomjerno trošenje vode 


Ehu Nuama pripovijeda da je Abdullah b. Mugaffel čuo svoga sina kako moli: “Moj Allahu, sagradi mi u desnoj strani Dženneta bijeli dvorac!”, pa ga je ukorio, rekavši: “Sine, moli Allaha za ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***, a utječi se od Vatre, uistinu sam čuo Resulullaha, sallallahu alejhi ve sellem, da govori: ‘Zaista će u ovom ummetu biti ljudi koji će pretjerivati kada je rijeć o abdestu i dovi. “13


Amr b. Šuajb prenosi od svoga oca Šuajba, a ovaj od svoga oca da je rekao: “Došao je neki beduin kod Poslanika, sallallahu alejhi ve sellem, i upitao ga nešto u vezi s abdestom. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, demonstrirao je uzimanje abdesta perući dijelove tijela po tri puta, potom je rekao: ‘Ovako izgleda ***[abdest](https://pitajucene.com/search/Abdest/questions/ "Pretraži pitanja o abdestu")***, a ko doda na ovo ružno je postupio, prešao granicu i nepravdu učinio. “14


Propisi vezani za poglavlje Prvo, dijelove tijela koji se peru prilikom uzimanja abdesta dopušteno je prati po jednom, po dva i po tri puta, a ko opere više od tri puta već je pretjerao. Ibnul-Mubarek tvrdi: “Čovjek koji dijelove tijela opere više od tri puta ne može garantirati da nije počinio grijeh.” A imam Ahmed i Ishak b. Rahavejh govorili su: “Više od tri puta pere samo čovjek koga je Allah iskušao vesvesama, šejtanskim spletkama.”15


Drugo, nije dopušteno prekomjerno prosipanje vode prilikom uzimanja abdesta, makar se čovjek ograničio na propisani broj pranja. Imam El-Buhari u Es-Sahihu, govoreći o abdestu, naslovio je poglavlje: Poslanik, sallallahu alejhi ve sellem, prao je dijelove tijela po jednom, po dva i po tri puta, i nikada nije prao više od tri puta; učenjaci su prezirali prekomjerno prosipanje vode i oponiranje sunnetu kada je riječ o abdestu. Dodavanje na propisani broj pranja vodi u ***[vesvese](https://pitajucene.com/search/vesves/questions/ "Pretraži pitanja o vesvesama")***.


Treće, ne može se reći da je zabranjeno vodu prosipati zato što je za vrijeme Poslanika, sallallahu alejhi ve sellem, bila oskudica vode. To pobija izjava Ebud-Derdaa, Abdullaha b. Mesuda i Hilala b. Jesafa: “Bespotrebno ne prosipaj vodu, makar abdest uzimao na obali rijeke.”16


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


